
[bookmark: bookmark0]Lokal bedømmelsesplan for dansk niveau F til C
Den lokale bedømmelsesplan for dansk niveau F til C tager udgangspunkt i de bindende og vejledende tekster fra Undervisningsministeriet, skolens overordnede bedømmelsesplan og skolens pædagogiske og didaktiske grundlag.
[bookmark: bookmark1]Løbende bedømmelse
[bookmark: bookmark2]Løbende formativ evaluering
Den formative evaluering har til formål at hjælpe eleven undervejs i læringsforløbet, sådan eleven kan nå at løfte sine læringsresultater før den afsluttende bedømmelse. Dette foregår ved
1) at lærer og elev sammen forholder sig til elevens skolearbejde og læreproces
2) at eleven oplever støtte, udvikling, progression og synlig læring
3) at læreren og teamet undervejs i elevernes læringsforløb bliver opmærksom på et eventuelt behov for at revidere og tilpasse undervisningen.
Tydelige og synlige mål for elevens læring skal skabe godt afsæt for den formative evaluering. Denne evaluering foregår som en integreret del af undervisningen både individuelt, i gruppe eller på klassen.
Blandt andet i form af:
· Lærerens daglige opmærksomhed på og kontakt med eleven og omkring elevens læring
· Elevernes vurdering af indhold og lærerens metoder i undervisningen (feedback til læreren)
· Kontaktlærersamtaler
I forbindelse med den løbende formative evaluering skal læreren gøre eleven opmærksom på, hvis han eller hun kan få problemer med at nå at opfylde krav om elevdokumentation til
eksaminationsgrundlag eller studieaktivitet.
Eleven samler sin dokumentation i en arbejdsportfolio, som indgår i grundlaget for den løbende evaluering.
Hvis dansk på samme niveau er fordelt over flere skoleperioder, skal der efter hver skoleperiode afgives en delkarakter.
En talkarakter bør altid ledsages af en samtale, hvor eleven kan få begrundet karakteren.
[bookmark: bookmark3]Afsluttende bedømmelse
[bookmark: bookmark4]Delkarakter
Hvis et grundfag på samme niveau er delt over flere skoleperioder, afgives der en delkarakter ved afslutning af skoleperioder, frem til at faget afsluttes.
[bookmark: bookmark5]Standpunktskarakter
Den afsluttende bedømmelse afgives i form af en standpunktskarakter. Standpunktskarakteren gives, når danskundervisningen afsluttes. Standpunktskarakteren gives i forhold til, i hvor høj grad


eleven opfylder fagets mål om viden, færdigheder og kompetencer på det tidspunkt, hvor karakteren afgives.
I fag hvor undervisningen har gennemgået flere niveauer, gives der en standpunktskarakter på hvert niveau.
I fag, der afsluttes med eksamen, afgives der standpunktskarakter, inden eleven går til eksamen. Karakteren offentliggøres på Elevplan og eleven skal være bekendt med karakteren.
I fag, der ikke udtrækkes til eksamen, træder standpunktskarakteren i stedet for prøvekarakteren. Bedømmelse sker ud fra 7-trinsskalaen.
[bookmark: bookmark6]Bedømmelsesgrundlag
Standpunktskarakteren gives på baggrund af en samlet vurdering af elevens præstation og niveau ved fagets afslutning. Herunder bedømmes elevens deltagelse og aktivitet i undervisningen, de opgaver og projekter eleven afleverer mundtligt, skriftligt og multimodalt samt graden af målopfyldelse. Elevens arbejdsportfolio indgår også i grundlaget for den afsluttende standpunktsbedømmelse.
[bookmark: bookmark7]Elevdokumentation
Eleven samler sine produkter i en arbejdsportfolio, der danner grundlag for den løbende evaluering og den afsluttende standpunktsbedømmelse. Fra denne portfolio udvælger eleven materiale til sin præsentationsportfolio, der indgår i eksamen i dansk. Det skal fremgå klart for eleverne, hvordan læreren vil evaluere deres dokumentation, og hvad de skal gøre for at opfylde målene.
[bookmark: bookmark8]Eksamen
Eksamensformen i dansk er en mundtlig eksamen med ekstern censur.
Det tilstræbes, at rammerne ved prøven svarer til dem, eleven kender fra undervisningen.
Dansk kan blive udtrukket som eksamensfag. Ved prøven skal eleverne være bevidste og vidende om hvilke væsentlige fagmål, der indgår i prøven, og hvilke kriterier de bliver bedømt ud fra.
[bookmark: bookmark9]Eksaminationsgrundlag
Eksaminationsgrundlaget udgøres af prøvespørgsmål og opgaver samt elevens faglige produkter udarbejdet i forberedelsestiden. Elevens eksaminationsgrundlag i form af faglige produkter medbringes af eleven til eksaminationen. Elevens præsentationsportfolio indgår som en del af grundlaget for eksaminationen efter fagbilagets bestemmelser ved fagbilagets prøveform a og

prøveform b. Det er elevens ansvar at medbringe præsentationsportfolioen til eksamen. 
Eleven skal mindes om dette ansvar.
Skolen afholder prøve/eksamen efter fagbilagets prøveform b) mundtlig prøve på grundlag af elevens præsentationsportfolio samt en ukendt opgave udarbejdet af skolen. Den ukendte opgave tildeles ved lodtrækning. De ukendte opgaver og det materiale, der indgår som grundlag for prøven, skal tilsammen dække de væsentlige faglige mål, som læreren har udvalgt til prøven.
[bookmark: bookmark10]Hjælpemidler
Skolen stiller de hjælpemidler til rådighed, som er forudsætning for at løse de udleverede opgaver i forberedelsestiden og for at kunne fremlægge dem under eksaminationen. Da eksamen er praksisnær i forhold til den gennemførte undervisning, har eleven samme hjælpemidler til rådighed under forberedelsen og under eksaminationen som i den undervisning, der danner grundlag for prøven.
[bookmark: bookmark11]Eksaminationstid
Eksaminationen af den enkelte elev varer 30 minutter. Skolen fastsætter forberedelsestidens varighed - denne skal fremgå af skolens undervisningsplan.
Eksaminationstiden omfatter tid til, at eleven får tildelt eksamensopgaven, bliver eksamineret og bliver tildelt en begrundet karakter. Derudover omfatter eksaminationstiden tid til at censor og eksaminator kan udarbejde notater til dokumentation i forbindelse med en eventuel klagesag, tid til at eksaminator og censor kan votere og nå til enighed om en karakter samt det faglige grundlag for denne karakter. Det betyder, at selve eksaminationen af eleven må få en varighed af ca. 20-22 minutter pr. elev.
[bookmark: bookmark12]Klager
Se skolens eksamensreglement
[bookmark: bookmark13]Omprøve/sygeeksamen
Se skolens eksamensreglement
[bookmark: bookmark14]Juridiske referencer
Bekendtgørelse om grundfag, erhvervsfag og erhvervsrettet andetsprogsdansk i erhvervsuddannelserne BEK nr. 1009 af 22/09/2014
Bekendtgørelse om erhvervsuddannelser BEK nr. 1010 af 22/09/2014

Bekendtgørelse om prøver og eksamen i grundlæggende erhvervsrettede uddannelser BEK nr. 41 af 16/01/2014
Bekendtgørelse om karakterskala og anden bedømmelse BEK nr. 262 af 20/03/2007 Bekendtgørelse om merit for visse fag i ungdomsuddannelser mv. BEK nr. 539 af 19/1996

